[{"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000004", "text": "EriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000005", "text": "Eetikauurija: ChatGPT-d saatev ko\u0303mu ro\u0308o\u0308vib ta\u0308helepanu tegelikelt probleemidelt"}, {"text_idx": "#000007", "text": "Kuigi tehisintellektiga seotud eksistentsiaalseid riske ei tohi eirata, paisutab nendest pidevalt ra\u0308a\u0308kimine TI-lahendusi u\u0308mbritsevat ko\u0303mu. Viimane omakorda aitab juhtida ta\u0308helepanu ko\u0303rvale juba praegu inimesi vaevavatelt probleemidelt ja ha\u0308gustada suurte IT-ettevo\u0303tete vastutust, leiab Alan Turingi instituudi eetikauurija Mahiri Aitken."}, {"text_idx": "#000008", "text": "Inimesed kutsuvad ajakirjanduses ja argikeeles juba aastaid va\u0308hegi keerukamate arvutiprogramme tehisintellektiks. Kui po\u0303hjendatud on selles so\u0303napaaris intellekti kasutamine, kui ma ei u\u0308rita parasjagu just investoritele oma ideed maha mu\u0308u\u0308a? See ei tundu ma\u0308rgina u\u0308liko\u0303rgest intellektist, kui ku\u0308sida na\u0308iteks Bingilt kell kolm o\u0308o\u0308sel, mis kell on ja saada vastuseks, et parasjagu on su\u0308dapa\u0308ev."}, {"text_idx": "#000009", "text": "Filosoofid ja teadlased vaidlevad ja\u0308rjepidevalt, mida me o\u0303igupoolest intellekti all mo\u0303tleme. Minu ka\u0308sitluses puudub aga nii praegusel tehisintellektil kui ka tuleviku TI-del mo\u0303tlemisvo\u0303ime kui selline. Vo\u0303ime po\u0303hjendada oma valikuid viisil, mis tunduks meile intelligentsena. Liiatigi viitab intellekt ka va\u0308hemalt mo\u0303ningal ma\u0308a\u0308ral teadvusel olekule ning endast ja mind u\u0308mbritsevast arusaamisele. Praegu laineid lo\u0308o\u0308vatel TI-del puudub see vo\u0303imekus ta\u0308ielikult. ChatGPT jt su\u0308steemid annavad usutavana tunduvaid vastuseid, kuid need ei tea, mida selle kasutatud so\u0303nad ta\u0308hendavad."}, {"text_idx": "#000010", "text": "Mo\u0303istena on tehisintellekti kasutamine seega a\u0308a\u0308rmiselt problemaatiline. Kui see so\u0303napaar esimest korda va\u0308lja mo\u0303eldi, ei osanud teadlased ilmselt aimata, et jo\u0303uame kohta, kus me praegu oleme. Oleme loonud su\u0308steemid, mille ka\u0308itumist to\u0303lgendatakse intelligentsena, sest need suudavad luua tekste ja pilte, mis sarnanevad inimmo\u0303istuse loomingule ja keelele."}, {"text_idx": "#000011", "text": "Mai alguses Google'ist lahkunud tehisintellekti ristiisa Geoffrey Hinton meenutas hiljuti, kuidas valdkonna alguspa\u0308evile loodeti taolistele su\u0308steemidele o\u0303petada selgeks ko\u0303ik fu\u0308u\u0308silise maailma toimimist juhtivad seaduspa\u0308rad aja selle tulemusel tekib iseeneslikult midagi inimmo\u0303istuse sarnast. See erineb oluliselt praegu kirgi ku\u0308tvate keelemudelite toimimisloogikast."}, {"text_idx": "#000012", "text": "Jah, neid treenitakse inimkeelt vaid ja\u0308ljendama. Ta\u0308nu selle aluseks olnud suurtele andmehulkadele suudavad nad ma\u0308rgata neis esinevaid mustreid ja ennustada, millised so\u0303nakombinatsioonid sisendiga ko\u0303ige paremini seostuvad. Sisuliselt on tegu ko\u0303rgetasemelise SMS-ide kirjutamisega, kus pakub mobiil sulle ko\u0303ige to\u0303ena\u0308olisemat ja\u0308rgmist so\u0303na."}, {"text_idx": "#000013", "text": "Idee, et jo\u0303uame laia tehisintellektini, millel hakkab olema vo\u0303ime arutleda ja teha korraga va\u0308ga ha\u0308sti mitmeid asju, on minu arvates ulme. Teatud u\u0308lesannete lahendamiseks loodud su\u0308steemid muutuvad oma ala piires muidugi u\u0308ha keerukamaks. Olemuslikult ja\u0308a\u0308b see aga inimeste imiteerimiseks. Pole u\u0308llatav, et inimesed peavad neid su\u0308steeme aga tegelikust intelligentsemaks, sest sellele on mo\u0303eldud juba neid disainides."}, {"text_idx": "#000015", "text": "Me tahame uskuda, et meie loodud tehnoloogiatel on inimlikud omadused. Tehisintellekti vallas ma\u0308rgati nn Eliza efekti juba 1960. aastatel. Inimesed leidsid ta\u0308napa\u0308evases mo\u0303istes primitiivse juturobotiga suheldes, et sel on empaatia ja see saab ta\u0308pselt aru, mida nad tunnevad. Pole ime, et praeguseid keelemudeleid koheldakse ikka ja ja\u0308lle teadvuse juures oleva empaatilise olendina. Endisele Google'i insenerile Blake Lemoine'ile mo\u0303eldes na\u0308ivad selle lo\u0303ksu langevat isegi inimesed, kes nende su\u0308steemide kallal to\u0308o\u0308tavad."}, {"text_idx": "#000016", "text": "\"Pole ime, et praeguseid keelemudeleid koheldaks ikka ja ja\u0308lle teadvuse juures oleva empaatilise olendina.\""}, {"text_idx": "#000017", "text": "Mo\u0303nikord on seda soodustavad funktsioonid masinasse sisse ehitatud. Na\u0308iteks ChatGPT-ga suheldes vo\u0303ib na\u0308ha kolme vilkuvat ta\u0308ppi, nagu keegi mo\u0303tleks vo\u0303i tru\u0308kiks midagi, kuid selle olemasoluks pole puhtpraktilist vajadust."}, {"text_idx": "#000018", "text": "Isegi kui keelemudel u\u0308tleb samal ajal, et ta on vaid elutu to\u0308o\u0308riist, ja\u0308tab see disain mulje, et ta on midagi enamat, midagi inimlikku. Arvestades, keelemudeleid integreeritakse ka na\u0308iteks meditsiiniliste probleemide osas no\u0303uandvatesse juturobotitesse, tekitab see inimpsu\u0308u\u0308hika eripa\u0308radele mo\u0303eldes uue haavatavuse. See on va\u0308ga murettekitav."}, {"text_idx": "#000019", "text": "Loodav illusioon tekitab riski, et hakkame usaldame neid rohkem, kui peaksime. Meile ja\u0308a\u0308b mulje, et me saame vajadusel TI vastutusele vo\u0303tta, kuid see ei pea paika. Selle taga on alati inimesed, kes neid su\u0308steeme disainivad, loovad ja kasutavad. Peame praegu valdkonda reguleerides meeles pidama, et vastutavad organisatsioonid, mitte nende looming. Narratiiv ennast ja\u0308rjest paremaks muutvast tehisintellektist juhib meid rajale, kus hakkame mo\u0303tlema sellele, kuidas kontrollida tehisintellekte, mitte neid disainivaid ettevo\u0303tteid."}, {"text_idx": "#000020", "text": "Ajakirjanikuna to\u0308o\u0308tatud aastate jooksul olen na\u0308inud ikka ja ja\u0308lle, kuidas lubatakse mo\u0303ne murdelise avastuse toel, et maailm muutub kohe-kohe kardinaalselt, olgu selleks imematerjal grafeen, geenimuutmisto\u0308o\u0308riist Crispr vo\u0303i plokiahel koos kru\u0308ptovaluutaga, kuid edasised arengud on ma\u0308rksa peenekoelisemad. Miks peaks minema keelemudelitega kuidagi teisiti? U\u0308helt poolt vo\u0303ib ma\u0308rgata IT-sektori kui terviku jahenemist, ent samal ajal on ettevo\u0303tete hirm tehisintellekti vallas reelt maha ja\u0308a\u0308mise suurem kui kunagi varem."}, {"text_idx": "#000021", "text": "See hirm na\u0308ib olevat viimase poole aasta va\u0308ltel ma\u0308rkimisva\u0308a\u0308rselt kasvanud. Google'i poleks toonud oma Bardi kiirkorras avalikkuse ette sedavo\u0303rd kiiresti, kui ChatGPT ja GPT-4 osaks poleks saanud no\u0303nda suur ta\u0308helepanu. Ent kui kasvo\u0303i LinkedIni loetumate artiklite seast leiab o\u0303ige tihti pealkirju nagu \"10 po\u0303hjust, miks ChatGPT kasutuselevo\u0303tuga viivitamine sulle ka\u0308tte maksab\", tekitab see ebaterve taustafooni."}, {"text_idx": "#000022", "text": "See loob surve tehisintellekti kasutamiseks enne, kui selle taga seisvad firmad on jo\u0303udnud va\u0308lja selgitada, mis on selle puudused ja milleks see ei sobi. Ent taoline u\u0308leskiitmine ta\u0308idab ka eesma\u0308rki, et inimesed ja ettevo\u0303tted sektorisse rohkem investeeriks. Investorite ootuste toel liiguvad firmad edasi kiiremini, kui seaduseandjad valdkonda reguleerida jo\u0303uavad."}, {"text_idx": "#000023", "text": "\"Tehnoloogiasektori laiema jahenemise to\u0303ttu lasevad samal ajal ettevo\u0303tted lahti neid, kelle to\u0308o\u0308 on tekkivatele eetikadilemmadele lahendus leida.\""}, {"text_idx": "#000024", "text": "Tehnoloogiasektori laiema jahenemise to\u0303ttu lasevad samal ajal ettevo\u0303tted lahti neid, kelle to\u0308o\u0308 on tekkivatele eetikadilemmadele lahendus leida. Jah, nende u\u0308lesanne on enamasti pidurit to\u0303mmata ning ku\u0308sida ebamugavaid ja veidraid ku\u0308simusi, kuid see aitab va\u0308hendada meil riske, mis kaasneb taoliste to\u0308o\u0308riistade laiema avalikkuse ka\u0308tte andmisega."}, {"text_idx": "#000025", "text": "Viimastel kuudel avaldati mitu avalikku kirja, mis kutsuvad u\u0308les suuremate keelemudelite loomise ajutiselt sellega kaasneda vo\u0303ivate riskide to\u0303ttu pausile panema. Kuna need jo\u0303udsid isegi u\u0308ldauditooriumile suunatud uudistemagasinidesse, ta\u0308itsid need oma eesma\u0308rki. Kui ta\u0308pse pildi need aga reaalsetest ja vahetutest probleemidest maalisid?"}, {"text_idx": "#000026", "text": "Neis leiab ta\u0308iesti mo\u0303istlikke punkte, mis osutavad reaalsetele probleemidele. Samas hoiatasid need aga ka laia tehisintellekti loomisega seotud eksistentsiaalsete riskide eest. See annab hoogu ko\u0303mule ja sensatsioonilistele narratiividele, nagu oleks meie kontroll tehisintellekti u\u0308le kohe-kohe peost libisemas. Nagu seda ei suudaks kontrollida isegi tehnoloogiafirmad. See ja\u0308tab taas mulje, nagu ei saaks me midagi firmadelt no\u0303uda. Probleem pole neis, vaid tehisintellektil endal tekivad vo\u0303imekused, mis inimestele kurja teevad."}, {"text_idx": "#000027", "text": "Samamoodi ei o\u0308eldud na\u0308iteks kuuekuulisele moratooriumile kutsuvas kirjas, mis selle ajaga juhtuma peab. See on probleemne. Meil pole vaja ajaperioodi, kus me tehisintellekti arendamisega u\u0308ldse ei tegele, vaid peame tegema seda aeglasemalt ja la\u0308bimo\u0303eldumalt. See eeldab paratamatult a\u0308rimudelite u\u0308mbervaatamist. Ent mainitud kirjas ei o\u0308eldud ta\u0308psemalt, kuidas seda tegema peaks. No\u0303nda teenis see progressi-narratiivi, mida suurt tehnoloogiafirmad edendavad."}, {"text_idx": "#000028", "text": "Kuidas taolisi kirju siis paremini kirjutada? Kas peaksime neis ma\u0308a\u0308ratlema erinevad ajahorisondid koos seal avalduvate riskidega? Na\u0308iteks ajakirjaniku vaatenurgast on juba praegu u\u0308limalt kerge ette kujutada, kuidas generatiivsed tehisintellektid ujutavad juba o\u0303ige pea veebi to\u0303est pealtna\u0308ha eristamatu infomu\u0308raga u\u0308le ujutada ja va\u0308hemalt to\u0303e-illusiooni kadumine annab hoogu la\u0308a\u0308neu\u0308hiskonna u\u0308he tugisamba murenemisele."}, {"text_idx": "#000029", "text": "Eksitava ja va\u0308a\u0308rinfoga seotud riskid on a\u0308a\u0308rmiselt ulatuslikud. Generatiivsed tehisintellektid ei vo\u0303imalda luua ainult inimko\u0303nele sarnanevat ko\u0303net, vaid luua elula\u0308hedasi pilte, videoid ja ko\u0303net. Taolise info plahvatuslik levik veebiruumis muudab reaalselt juhtunu ja TI toodangu eristamise va\u0308ga raskeks."}, {"text_idx": "#000030", "text": "Isegi kui suudame olla allikakriitilised, muudab see meid vaikimisi umbusklikuks ka ko\u0303ige muu suhtes. Iga kord kui kuuleme millestki, mis ei pruugi meie poliitiliste vaadetega kokku minna, avaneb meil vo\u0303imalus ku\u0308sida, kuidas me teame, et pole sihiliku valega. Usaldusva\u0308a\u0308rse info olemasolu on aga funktsioneeriva demokraatia u\u0308ks po\u0303hialuseid. Peame suutma va\u0308hemalt midagi usaldada."}, {"text_idx": "#000031", "text": "Vo\u0303ime jo\u0303uda juba o\u0303ige pea kohta, kus on meil seda raske teha. See soodustab vandeno\u0303uteooriate levikut ja vo\u0303imaldab parteidel kahtluse alla seada ko\u0303ik nende jaoks ebamugava. Meil on vaja juba praegu viisi, kuidas tehisintellekti loomingut ma\u0308rgata."}, {"text_idx": "#000032", "text": "Praegused arutelud TI tuleviku ja reguleerimise u\u0308le on paljulubavad. Mulle teeb muret, et eksistentsiaalsete riskide u\u0308le arutledes ei ja\u0308tku meil enam energiat ebamugavate pa\u0308evaprobleemidega tegelemiseks. Seejuures on suurettevo\u0303tete mo\u0303ju seadusandjatele ma\u0308rkimisva\u0308a\u0308rne, sest vaatamata huviru\u0308hma kuulumisele na\u0308hakse just neid ekspertidena."}, {"text_idx": "#000033", "text": "\"Mulle teeb muret, et eksistentsiaalsete riskide u\u0308le arutledes ei ja\u0308tku meil enam energiat ebamugavate pa\u0308evaprobleemidega tegelemiseks.\""}, {"text_idx": "#000034", "text": "Vo\u0303imendada tuleks nende inimeste ha\u0308a\u0308li, kelle heaolu TI otseselt mo\u0303jutab. Enne kui suured keelemudelid rambivalgu ro\u0308o\u0308visid, hakati vaikselt mo\u0303istma algoritmipo\u0303hisest diskrimineerimisest la\u0308htuvaid riske, na\u0308iteks ebavo\u0303rdsuse suurenemist. Praegu on vajunud see tahaplaanile, kuid na\u0308itab, et see on vo\u0303imalik."}, {"text_idx": "#000035", "text": "Progressi-narratiivi raames kiputakse vo\u0303rdlema tehisintellekti oma mo\u0303jult tuumarelvadega. Miks ei peaks me ja\u0308rgima selle reguleerimisel sama loogikat? Nende leviku piiramisel teadsid tuumarelvi omavad riigid ko\u0303ige paremini, millega arvestada tuleb."}, {"text_idx": "#000036", "text": "Regulatsioonide eesma\u0308rk pole uuenduse blokeerimine. Osaliselt on u\u0308lesanne eesma\u0308rk luua innovaatoritele ja investoritele kontrollitud keskkond, kus saavad ko\u0303ik u\u0308htemoodi aru, millised on ma\u0308ngureeglid. Regulatsioonid peaksid olema suunatud aga tehnoloogia reaalsetele mo\u0303judele ja riskidele."}, {"text_idx": "#000037", "text": "Palun tooge mo\u0303ned konkreetsed na\u0308ited, kus on intelligentsete su\u0308steemide mo\u0303ju selle reguleerimisest ette rutanud."}, {"text_idx": "#000038", "text": "Juba mainitud va\u0308a\u0308rinfo plahvatusliku leviku vo\u0303imalus on neist u\u0308ks. Kui ChatGPT-d ja teisi keelemudeleid lo\u0303imitakse otsimootoritesse ning teistesse su\u0308steemidesse, muudab see olemuslikult seda, kuidas me infole ligi pa\u0308a\u0308seme. See vo\u0303tab meilt vo\u0303imaluse ise infot kriitiliselt hinnata."}, {"text_idx": "#000039", "text": "Kuigi meist suurem osa ei vaata Google'i pakutavate otsitulemuste teisele lehele, on meil va\u0308hemalt po\u0303himo\u0303tteline vo\u0303imalus vaadata, mis nende hu\u0308perlinkide taga peitub. Suured keelemudelid filtreerivad meieni jo\u0303udvat infot tahtmatult vo\u0303i tahtlikult, la\u0308htudes teatud positsioonidest ja va\u0308a\u0308rtustest. See on neisse juba sisse programmeeritud."}, {"text_idx": "#000040", "text": "Ent probleemid ei piirdu vaid aruteludes esikohal oleva generatiivse tehisintellektiga. Selle teised vormid on juba meie argieluga la\u0308bipo\u0303imunud, alates e-posti ra\u0308mpsposti filtritest, lo\u0303petades ha\u0308a\u0308ljuhitavate ko\u0303laritega."}, {"text_idx": "#000041", "text": "Need algoritmid ei pruugi veel automaatselt otsuseid langetada, aga need loovad automaatselt meie kohta profiile, mis ma\u0308a\u0308ravad a\u0308ra, kellele antakse laenu ja kellele mitte vo\u0303i kellele politsei ja sotsiaalhoolekanne rohkem ta\u0308helepanu po\u0308o\u0308rab. Inimeste elu mo\u0303jutavad ko\u0303ik taolised tehisintellekti toimingud. Ent samas teame me, et peaaegu ko\u0303iki neid su\u0308steeme treenitakse andmekogumite peal, millesse on kodeeritud teatavad eelarvamused ja eeldused. Ometigi teeme neid su\u0308steeme kasutades sageli eelduse, masina intellekt aitab na\u0308ha meil maailma objektiivsemalt ja muuta seda o\u0303iglasemaks."}, {"text_idx": "#000042", "text": "Na\u0308iteks kui laseme tehisintellektil otsustada, kus politsei patrullima peaks, otsustavad need su\u0308steemid varasemate juhtumite ja arreteerimiste po\u0303hjal. See toidab no\u0303iaringi. Taolised algoritmide kantavad sotsiaalsed ebao\u0303iglused on va\u0308gagi reaalsed. Need on riskid ja mured, millele keskenduma peaksime, mitte sellele, kuidas po\u0303levate silmadega terminaatorid homnepa\u0308ev inimesed orjastavad vo\u0303i nad maha tapavad."}, {"text_idx": "#000043", "text": "Oleme na\u0308inud kliimakriisi puhul, kuidas suurettevo\u0303tted ra\u0308a\u0308kisid aastaid, et nende ka\u0308itumist juhivad tarbijad ja teistsuguste valikute korral pingutaks nemadki rohkem. Ehkki see vaatenurk on haknud muutuma, pole mul argito\u0308o\u0308s ChatGPT-d kasutades aga isegi seda tarbijavalikut. Mul pole vo\u0303imalik valida poeriiulilt ko\u0303igi eetikapo\u0303himo\u0303tete alusel loodud tehisintellekti."}, {"text_idx": "#000044", "text": "Vo\u0303ime teatud piirini va\u0308ita, et meil on valik, milliste ettevo\u0303tete teenuseid me kasutame ja kellega suhtleme vo\u0303i kas me to\u0308o\u0308riistu nagu ChatGPT vo\u0303i Midjourney u\u0308leu\u0308ldse kasutame. Ent praegust tehnoloogiafirmade maastikku vaadates ei saa ega tohi panna seda koormat lo\u0303ppkasutajatele. Juba ettevo\u0303tted ise peavad hoolitsema, et nende tegevus on eetiline. Neid distsiplineeriva avalikkuse surve tekitamiseks on vaja aga inimesi valgustada, kuidas neid mudeleid luuakse ja millised on nende mo\u0303jud."}, {"text_idx": "#000045", "text": "\"Juba ettevo\u0303tted ise peavad hoolitsema, et nende tegevus on eetiline. Neid distsiplineeriva avalikkuse surve tekitamiseks on vaja aga inimesi valgustada, kuidas neid mudeleid luuakse ja millised on nende mo\u0303jud.\""}, {"text_idx": "#000046", "text": "Na\u0308iteks ChatGPT puhul on oluline nn na\u0308htamatu to\u0308o\u0308jo\u0303ud, mis tegeleb andmemassiivide ma\u0308rgendamisega jne. Mo\u0303nikord saavad nad va\u0308gagi graafilise sisuga tegelemise eest vaid mo\u0303ne dollari tunnis. Sellele lisandub ka mudelite keskkonnamo\u0303ju \u2013 nende treenimine no\u0303uab va\u0308gagi palju energiat, mille tootmine vo\u0303ib olla so\u0303ltuvalt piirkonnast ku\u0308llaltki saastav. Peaksime seega rohkem ra\u0308a\u0308kima sellest, mis toimub koodikirjutajate puhastest kontoritest va\u0308ljaspool."}, {"text_idx": "#000048", "text": "Jah, kui meil pole vo\u0303imalik neid ko\u0303rvalmo\u0303jusid ise palja silmaga na\u0308ha, peaksime neist va\u0308hemalt ra\u0308a\u0308kima. Suurtel keelemudelitel on omad puudused, neid saab kasutada praegu ohutult ja neid seejuures usaldada vaid teatud u\u0308lesannete puhul, ent neid lo\u0303imitakse paratamatult meie to\u0308o\u0308protsessidesse, sotsiaalsesse ellu jne. Na\u0308iteks ei pruugi olla kaugel aeg, kus Microsoftiga seotud ChatGPT jo\u0303uab u\u0308hel vo\u0303i teisel kujul Wordi vo\u0303i ettevo\u0303tete teistesse programmidesse."}, {"text_idx": "#000049", "text": "Ko\u0303igi sellega seonduvate eetikaprobleemide lahendmaiseks on vaja, et lisaks IT ja teiste tehnikaerialade ekspertidele kuulaks need ettevo\u0303tted ka humanitaare ja sotsiaalteadlasi, et luua tervele u\u0308hiskonnale sobiv digitaalne tulevik."}, {"text_idx": "#000050", "text": "Mahiri Aitken juhtis rahvusvahelise humanitaar- ja sotsiaalteadlaste koosto\u0308o\u0308vo\u0303rgustiku CHANSE kick-off-konverentsi tehisintellekti puudutavay arutlusringi."}, {"text_idx": "#000051", "text": "Anu Masso: automatiseeritud otsustamine kui usalduse loomise allikas"}, {"text_idx": "#000053", "text": "Hans Va\u0308re: tehisaru tapab sotsiaalmeedia ta\u0308he"}, {"text_idx": "#000054", "text": "Andres Karjus: tehisintellekt seab juba sel su\u0308gisel koolid sundvaliku ette"}, {"text_idx": "#000055", "text": "Noor IT-teadlane: erikoolis ka\u0308inud kratt sa\u0308a\u0308stab radiolooge la\u0308bipo\u0303lemisest"}, {"text_idx": "#000056", "text": "Professor: vo\u0303idujooks parema tehisintellekti nimel varjutab inimkahjud"}, {"text_idx": "#000057", "text": "ChatGPT ko\u0303rghariduse voodi all - kas pa\u0308ris koll?"}, {"text_idx": "#000059", "text": "Nobeli fu\u0308u\u0308sikapreemia la\u0308ks elektronide salaelu uurijatele"}, {"text_idx": "#000060", "text": "Siidiussid teevad nu\u0308u\u0308d puhast a\u0308mblikuniiti"}, {"text_idx": "#000061", "text": "Soomlaste ChatGPT analoog hakkab mo\u0303tlema ka eesti keeles"}, {"text_idx": "#000065", "text": "Professor: tehisintellekt pa\u0308a\u0308stab biotehnoloogia pimeduses kobamisest"}, {"text_idx": "#000068", "text": "Suur analu\u0308u\u0308s: kas elektriauto ikka sa\u0308a\u0308stab kliimat?"}, {"text_idx": "#000069", "text": "Tartu U\u0308likool valis uued dekaanid esimeses voorus"}, {"text_idx": "#000071", "text": "Microsoft loodab kustutada andmekeskuste energiana\u0308lga tuumareaktoritega"}, {"text_idx": "#000074", "text": "LED vo\u0303i sa\u0308a\u0308stupirn \u2013 kumb on parem?"}, {"text_idx": "#000075", "text": "Professor o\u0303ngitsemas: 5 nippi oma andmete kaitsmiseks"}, {"text_idx": "#000076", "text": "Elroni rongirataste mo\u0303istatus: mis neid siis tegelikult kulutab?"}, {"text_idx": "#000077", "text": "Numbrima\u0308ng: Higgsi boson vo\u0303ib kuulutada maailmalo\u0303ppu"}, {"text_idx": "#000078", "text": "Tehnofilosoof: tehnika areng paljastab inimlikkuse otsimise mo\u0303ttetuse"}, {"text_idx": "#000079", "text": "ERR Novaator: mida tasub teada vesinikupommist?"}, {"text_idx": "#000080", "text": "Galerii: mida teha Eesti metallidega?"}, {"text_idx": "#000081", "text": "Mis ma\u0308ngu me ma\u0308ngime? Turingi test arvutitele ja inimestele."}, {"text_idx": "#000083", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]